**ЗАКОН**

**О ОСНОВНИМ ПРАВИМА ЛИЦА ОДЛИКОВАНИХ ОРДЕНОМ КАРАЂОРЂЕВЕ ЗВЕЗДЕ СА МАЧЕВИМА, ОРДЕНОМ БЕЛОГ ОРЛА СА МАЧЕВИМА И ЗЛАТНОМ МЕДАЉОМ ОБИЛИЋА**

„Службени лист СФРЈ", бр. 67 од 21. децембра 1972, 22 од 19. априла 1973, 33 од 23. јула 1976, 68 од 18. децембра 1981, 53 од 10. септембра 1982 - пречишћен текст, 75 од 31. децембра 1985, 44 од 28. јула 1989, 87 од 27. децембра 1989. и „Службени лист СРЈ”, број 24 од 15. маја 1998- др. закон

*НАПОМЕНА ИЗДАВАЧА: Закон је престао да важи осим одредаба чл. 1а, 2, 4, 11. и 11а (види члан 127. Закона о основним правима бораца, војних инвалида и породица палих бораца – 24/1998-1).*

**Члан 1а\***

**Лице одликовано орденом Карађорђеве звезде с мачевима, орденом Белог орла с мачевима или Златном медаљом Обилића, која је установљена у Црној Гори 1851. године (у даљем тексту: одликовано лице) има следећа основна права:**

**1) право на здравствену заштиту;**

**2) право на бањско и климатско лечење;**

**3) право на бесплатну вожњу.\***

**Лице одликовано орденом Карађорђеве звезде с мачевима, поред права из става 1. овог члана, има право на годишње новчано примање\* у висини просечног месечног личног дохотка у Социјалистичкој Федеративној Републици Југославији\*\* из последњег тромесечја претходне године,\*\*\* увећаног за 25%.\*\***

\*Службени лист СФРЈ, број 68/1981

\*\*Службени лист СФРЈ, број 75/1985

\*\*\*Службени лист СФРЈ, број 87/1989

**Члан 2.**

**Чланови породице умрлог лица одликованог орденом Карађорђеве звезде с мачевима имају право на здравствену заштиту и годишње новчано примање\* у висини просечног личног дохотка у Социјалистичкој Федеративној Републици Југославији\*\* из претходног тромесечја претходне године,\*\*\* увећано за 25%.\*\***

**Чланови породице, у смислу овог закона, јесу брачни друг и деца рођена у браку или ван брака и усвојена деца, као и пасторчад и унуци без родитеља које је одликовано лице издржавало – до навршене 15. године живота, односно ако су на школовању – до навршене 26. године, а ако су неспособна за привређивање – док неспособност траје, под условом да је настала пре 15. године, односно пре 26. године.\***

**Неспособност деце за привређивање утврђује се под условима и по поступку који су прописани за утврђивање неспособности за привређивање чланова породице војних инвалида по прописима којима се уређују права војних инвалида и породица палих бораца.\***

\*Службени лист СФРЈ, број 68/1981

\*\*Службени лист СФРЈ, број 75/1985

\*\*\*Службени лист СФРЈ, број 87/1989

**Члан 4.**

**Одликовано лице има право на здравствену заштиту у обиму који је прописан за војне инвалиде.\***

**Чланови породице умрлог лица одликованог орденом Карађорђеве звезде с мачевима имају право на здравствену заштиту у обиму који је прописан за кориснике породичне инвалиднине по савезном закону којим се уређују основна права војних инвалида и породица палих бораца.\***

**Одредбе савезног закона којим се уређују основна права војних инвалида и породица палих бораца, које се односе на здравствену заштиту војних инвалида и корисника породичне инвалиднине, примењују се и на кориснике здравствене заштите по овом закону.\***

\*Службени лист СФРЈ, број 68/1981

**Члан 11.**

**У случају смрти лица одликованог орденом Карађорђеве звезде с мачевима, онај ко сахрани умрлог има прво на новчану накнаду трошкова сахране у висини три просечна месечна лична дохотка у Социјалистичкој Федеративној Републици Југославији\* из претходног тромесечја.\*\***

**Накнаду из става 1. овог члана исплаћује и о томе води евиденцију надлежни орган у републици, односно аутономној покрајини.\***

**Право чланова породице на накнаду трошкова сахране и посмртне помоћи по прописима о здравственом осигурању не утиче на право на накнаду из става 1. овог члана.\***

\*Службени лист СФРЈ, број 68/1981

\*\*Службени лист СФРЈ, број 87/1989

**Члан 11а\***

**О праву на годишње новчано примање и бесплатну вожњу решава савезни орган управе надлежан за питања бораца и војних инвалида који и исплаћује годишње новчано примање.\***

**Функционер који руководи савезним органом управе надлежним за питања бораца и војних инвалида\*\* доноси пропис о начину исплате годишњег новчаног примања и трошкова сахране лица одликованог орденом Карађорђеве звезде с мачевима, као и о начину вођења евиденције о тим исплатама и достављања извештаја о средствима утрошеним по овом закону.\***

\*Службени лист СФРЈ, број 68/1981

\*\*Службени лист СФРЈ, број 44/1989